Maarja Soomre

Maarja Soomre (sündinud 11. septembril 1987) on eesti laulja, muusik ja pedagoog. Ta laulab ansamblites RÜÜT ja Päri Päri.

Haridustee 
Aastatel 1994–2003 õppis ta Metsapoole põhikoolis; 2003–2006 Pärnu Koidula Gümnaasiumis.  

Ta on omandanud rakendusliku kõrghariduse Tartu Ülikooli Viljandi kultuuriakadeemias jazzlaulu erialal 2011. aastal ning magistrihariduse Eesti Muusika- ja Teatriakadeemias rütmimuusika vokaalpedagoogika suunal.

Töökäik 
Ta on töötanud Georg Otsa nimelises Tallinna Muusikakoolis alates 2013. aastast rütmimuusika teooria õpetajana ning 2019. aastast olnud rütmimuusika õppekogukonna juht. 

Alates 1. septembrist 2021 on ta Tallinna Muusika- ja Balletikooli rütmimuusika õppejuht.

Alates 2023 august töötab Maarja Soomre Viljandi Muusikakoolis direktorina.

Eesti lauljad
Eesti muusikapedagoogid
Tartu Ülikooli Viljandi kultuuriakadeemia vilistlased
Eesti Muusika- ja Teatriakadeemia vilistlased
Sündinud 1987